Arvutihäkkerid kasutavad ära inimeste linnugripikartust, saates internetti levima  e-kirja, mis lubab sisaldada infot linnugripi kohta, kuid sisaldab hoopis viirust.    Viirus Naiva.A maskeerub Wordi dokumendiks ja postkasti tuleb ta e-kirjana, mille teemaks on "Outbreak in North America" ja "What is avian influenza (bird flu)?", teatas viirusetõrjetootja Panda Software, vahendab EPL Online.    Kui kirjalisandis olev fail avada, asub viirus tegutsema, luues uusi faile ja kustutades vanu. Teine osa viirusest installitakse arvutisse, mis annab häkkeritele ligipääsu  nakatunud raali.    Panda teatas, et viirus ei suuda ise levida, vaid seda levitatakse käsitsi e-posti, internetist allalaetud failide ja failivahetuse teel.    Delfi.ee